Imtella' Ġunju 6, 2021 Rapport: Liam Carter Meqjus il-prodott tar-Rivoluzzjoni Franċiża fl-1789. Fi żmien li l-Ewropa kienet f'id il-monarkiji, Napoljun Bonparte kien xaqq ta' tama għall-poplu Franċiż. Ġab stabilità u barra mir-rebħiet militari jibqa' mfakkar għar-riformi soċjali li wettaq. Iżda għall-oħrajn il-Korsikan huwa dittatur u speċjalment għall-Maltin jibqa' mfakkar bħala l-bniedem li ried iħott it-teżori t'Alla tant li r-raħħala Maltin kellhom jirvellaw u jkeċċu lill-Franċiżi bl-għajnuna tal-Imperu Ingliż. Charles Xuereb, awtur u akkademiku, għandu missjoni li jbiddel dak li jsejjaħ miżinterpretazzjonijiet f'dan il-kapitlu storiku u ma' Television Malta rrimarka li l-istorja mgħallma f'Malta ma tirflettix dak li seħħ. "Merejt l-Istorja kif kitbuha l-Ingliżi u s-saċerdoti li jammiraw l-Ingliżi. Jiena merejtha għal kollox. Neħħejt ċertu gideb li kienu jisirqu ċertu fided mill-knejjes. Hija gidba faħxija. Sfortunatament jibqgħu jirrepetu din l-istorja li kienu dimonji u riedu jeqirdu r-reliġjon u jieħdu l-affarijiet tan-nies". Dr Xuereb saħaq ma' TVM li l-istorja miktuba u mgħallma ma tiriflettix 'il-politika' ta' Napuljun għal Malta. "Meta ġew il-Franċiżi l-intenzjoni kienet il-poplu. Tant hu hekk li għall-ewwel u l-aħħar darba sal-Indipendenza ta' Malta, Bonaperte stieden erba' mexxejja tal-Maltin jiffirmaw konvenzjoni li biha tagħti l-pussess lir-Repubblika u l-Maltin jikkmandaw f'darhom". F'għeluq il-200 sena mill-mewt ta' Napuljun, Dr Xuereb ħadem fuq sensiela ġdida, "Malta f'mixjet Bonaparti", li se tixxandar mill-Ħadd 6 ta' Ġunju fuq Television Malta. "Jien nittama li din is-sensiela se tkun biżżejjed ta' edukazzjoni biex dak li jkun jieqaf jara u jistaqsi min kien verament Naplujun Bonaperte. Għalfejn ġie Malta? Għalfejn keċċejnihom 'il barra lill-Franċiżi?", żied jgħid Dr Xuereb.